- Revelation
- ←
- 22
- →

22
Yawas Ana Harew
1 ✡ Ezk 47.1Imaibo retab yan yawas ana harew matan kiriyamiyamin crystal na’atube God ana urama’ama naatu Lamb ana urama’ama’ane nunuw re’er i’obaiyu aitin. 2 ✡ Gen 2.9; Ezk 47.12; Jol 3.18; Zec 14.8Iti harew i bar merar gagamin ana ef na’in yan foun in nununuw. Naatu harew rewan roun roun i yawas ana ai hibatabat aitah, iti ai i kwamur ta’imon wanawanan mar etei twelve ebiw, sumar matan eyiy, naatu ai rourin i tafaram ana yawas. 3 Nati bar merar gagamin wanawanan God ana orarafen ta boro men inatita’ur. God ana urama’ama naatu Lamb ana urama’ama boro nati bar merar gagaminamaim hinama ana akir wairafih i hinakwafirih. 4 ✡ Mat 5.8; Rev 3.12Yumatan boro hina’itin naatu wabin boro nakwetahimaim nakirum hinama. 5 ✡ Dan 7.18, 27; Rev 5.10; 20.6; 21.23, 25Nati’imaim gugumin boro en. Ramef ana marakaw naatu veya ana marakaw boro en, anayabin Regah God boro marakaw nitih, naatu i boro bairi hini’aiwob wanatowan, wanatowan. 6 ✡ Rev 1.1Imaibo tounamatar iuwu, “Iti tur i anababatun turobe initumatum. Regah God sawar abisa boro hinamamatar isan i Anunin ana dinab orot hai tur eowen, naatu ana tounamatar iyafarih abisa boro’omo hinamamatar isan ana akir wairafih i’obaiyih.”
Jesu Ana Matabir
7 ✡ Rev 1.3Kwananowar, ayu i boro’omo anan, dinabatur iti buk wanawanan hikikirum o yait inabifanabow boro baigegewasin inab. 8 ✡ Rev 19.10Ayu John taiyuwu iti sawar fanah anowar naatu aitah naatu iti sawar fanah anowar ai’itah ana maramaim anamaim ara’iy tounamatar iti sawar bi’obaiyu akwafir. 9 Baise iuwu, “Men iti na’atube inasinaf, o ayu airit i God ana akir wairafit, taituwa baitumatumayah dinab oro’orot iyab iti buk wanawanan tibifanabow bairit. God akisin inakwafir.”
10 Imaibo iuwu, “Dinabatur buk wanawanan hikirum inu’in men inarufut inikwah anayabin veya i nakabom. 11 ✡ Dan 12.10Yait ma kakafih esisinaf kwaihamiy ema kakafih esinaf. Yait ma yawas ebigugumas kwaihamiy ema igugumas. Yait ma mutufor esisinaf kwaihamiy ema mutufor esinaf. Yait taiyuwin ya’asair kakafiyinamaim ema’am kwaihamiy kakafiyinamaim ema.”
12 ✡ Isa 40.10; Jer 17.10; Rev 2.23“Kwananowar! ayu i boro’omo anan, umau’umaim i au baiyan abai auman naatu kwa ta’ita’imon abisa kwasisinafumaim boro anit. 13 ✡ Isa 44.6; Rev 1.8, 17; 21.6Ayu i Alpha naatu Omega, ayu i An naatu Yomanin, Busurufin naatu Baisawarin.
14 ✡ Gen 2.9; 3.22“Iyab hai faifuw hisouwen hibigewasin i hai baibasit ema’am boro yawas ana ai ro’on hina’aan baigegewasin hinab, naatu hai ef mutufor inu’in bar merar gagamin ana etawan hinarun. 15 Bar merar gagamin ufunane i sabuw kakafih haru’ube tema’am. Nati sabuw i farumayah, baiwa’an kwanekwaneyah, asbunubunuwayah, God ana baimataren sawar kwafirenayah, naatu sabuw iyab hai tur hai bowabowamaim tibifufuwen i tema’am.
16 ✡ Num 24.17; Isa 11.1, 10; Rom 1.3; Rev 2.28; 5.5“Ayu Jesu iti sawar kwa ekaleisia isa orereb isan au tounamatar ai yafar na. Ayu i David uwan naatu ana rara, naatu mar auman ana Maragias ana marakaw.”
17 ✡ Isa 55.1; Rev 21.6Anun Kakafiyin naatu tabin ana babitai hio, “Kuna!” Naatu iyab tur tenonowar i auman hinao, “Kuna! Naatu yait sikan emamamah kwaihamiyih tena, naatu yait nakokok yawas ana harew tomamih kwaihamiy ena ana siwaramih ebai etom.”
Tur Yomanin
18 ✡ Deu 4.2; 12.32Ayu John kwa sabuw etei dinabatur iti buk wanawanan kwanonowar i abimatnuwi. Orot yait iti tur tafan nayaya’abar na’at, sawow kakafih yumatah ta ta iti buk wanawanan hio, God boro ibo tafan naya’abar baimakiy nitin. 19 Naatu orot yait dinabatur iti buk wanawanan hikikirum ta nabobosa’ir na’at, i aunowan yawas ana ai ro’on naatu bar merar gagamin isan hio, God boro nabosair. 20 ✡ Mat 24.30-31; 1Cor 16.22Orot iti sawar eo’orereb, eo, “Isa’amih, ayu boro’omo anan.”
Turobe. Regah Keriso, kuna. 21 Manaw kabeber ata Regah Jesu’une kwa God ana sabuw etei isa nama. Amen.

- Revelation
- ←
- 22
- →

✡22.1: Ezk 47.1

✡22.2: Gen 2.9; Ezk 47.12; Jol 3.18; Zec 14.8

✡22.4: Mat 5.8; Rev 3.12

✡22.5: Dan 7.18, 27; Rev 5.10; 20.6; 21.23, 25

✡22.6: Rev 1.1

✡22.7: Rev 1.3

✡22.8: Rev 19.10

✡22.11: Dan 12.10

✡22.12: Isa 40.10; Jer 17.10; Rev 2.23

✡22.13: Isa 44.6; Rev 1.8, 17; 21.6

✡22.14: Gen 2.9; 3.22

✡22.16: Num 24.17; Isa 11.1, 10; Rom 1.3; Rev 2.28; 5.5

✡22.17: Isa 55.1; Rev 21.6

✡22.18: Deu 4.2; 12.32

✡22.20: Mat 24.30-31; 1Cor 16.22

© 2009 WBT